**Om as trust te registreer**

'n Trust moet by SARS geregistreer word vir die belastings wat dit moontlik voor aanspreeklik mag wees, ongeag of die trust enige transaksies en/of bates het.

Wat is nuut?

* **28 Februarie 2023 - eFiling-registrasie versterkings vir trusts**
Tydens die registrasieproses op eFiling, is nie-inwonende (buitelandse) trusts en gesamentlike beleggingskematrusts (CIS) nou in staat om sonder die verpligte trustregistrasienommer (soos op die magtigingsbrief aangedui) te registreer.

'n Afrolkieslys is ingestel om die gebruiker in staat te stel om eers die trustsoort te kies. Die volgende trustsoorte sal steeds vereis wees om 'n trustregistrasienommer te verskaf: inter vivos trusts, testamentêre trusts, boedel-KWB-trusts en spesiale trusts. Vir meer inligting, verwys na die bygewerkte gids *How to Register for eFiling and Manage Your User Profile*.

Hoe om vir die volgende belastings te registreer

* Inkomstebelasting - Registrasie vir trusts kan nou op die volgende wyses gedoen word:
	+ Aanlyn op hierdie webtuiste deur die aanlynnavraagstelsel waar jy die versoek, die stawende trustdokumente en die *IT77TR - Application for Registration of a Trust*-vorm kan indien.
	+ [By wyse van afspraak by 'n tak met die nodige stawende dokumente.](https://www.sars.gov.za/contact-us/make-an-appointment/)

Let wel - Sodra 'n trust vir inkomstebelasting geregistreer is, sal die trustee vereis wees om jaarliks 'n inkomstebelastingopgawe vir die trust in te dien.

* [Voorlopige belasting - Wanneer 'n trust aan die omskrywing van 'n voorlopige belastingpligtige, ingevolge die vierde bylaag van die Wet op Inkomstebelasting, voldoen, moet sodanige trust voorlopige belasting by sy portefeulje op eFiling voeg. Verwys na *Provisional Tax* vir die nodige leiding.](https://www.sars.gov.za/types-of-tax/provisional-tax/)
* Salarisrolbelastings -
	+ [Werknemersbelasting [lopende betaalstelsel (LBS)] - Die trust moet aansoek vir registrasie as 'n werkgewer, binne 21 werksdae vandat dit 'n werkgewer geword het.](https://www.sars.gov.za/types-of-tax/pay-as-you-earn/)
	+ [Vaardigheidontwikkelingsheffing (VOH) - Betaalbaar teen 1% van dit totale bedrag betaal as salarisse aan werknemers (insluitend oortydbetalings, verlofbetaling, bonusse, kommissie en enkelbedragbetalings).](https://www.sars.gov.za/types-of-tax/skills-development-levy/)
	+ [Werkloosheidversekeringsfonds (WVF) - Betaalbaar teen 1% van vergoeding betaal of betaalbaar gedurende die maand.](https://www.sars.gov.za/types-of-tax/unemployment-insurance-fund/)
* [Belasting op toegevoegde waarde (BTW) - Die trust moet registreer indien dit belasbare voorrade, goedere of dienste het wat aan BTW onderhewig is en wat R1 miljoen in enige aaneenlopende 12-maandetydperk oorskry. 'n Trust wat belasbare leweransies van minder as R1 miljoen maak, kan vrywilliglik aansoek doen om vir BTW te registreer.](https://www.sars.gov.za/types-of-tax/value-added-tax/)

  'n Trust kan moontlik ook vir die volgende belastings aanspreeklik wees:

* [Skenkingsbelasting - Skenkingsbelasting word gehef teen 'n vastekoers van 20% op die kumulatiewe waarde van eiendom geskenk wat nie R30 miljoen oorskry nie, en teen 'n koers van 25% op die kumulatiewe waarde wat R30 miljoen oorskry (artikels 54 en 64 van die Wet op Inkomstebelasting, 1962).](https://www.sars.gov.za/types-of-tax/donations-tax/)
* [Hereregte - Betaalbaar op 'n glyskaal gebaseer op die waarde van die eiendom wat oorgedra is.](https://www.sars.gov.za/types-of-tax/transfer-duty/)
* [Effektebelasting (STT) - Gehef op die oordrag van effekte teen 0.25% van die belasbare bedrag van die effek.](https://www.sars.gov.za/types-of-tax/securities-transfer-tax/)

**Top wenk:** 'n Trust kan in aanmerking kom om as 'n belastingvrygestelde organisasie te registreer indien dit aan bepaalde vereistes voldoen. Verwys na artikel 10(1)(cN) en artikel 30 van die Wet op Inkomstebelasting.